11 sterf in trompop botsingDie ongelukstoneel. Foto: @lindyyak op Twitter. Joseph Mabuza, woordvoerder van die provinsiale departement van gemeenskapsveiligheid, het gesê die botsing het op die R23 tussen Perdekop en Standerton plaasgevind. Volgens Mabuza het die bestuurder van die minibus ŉ stop/ry-teken verontagsaam. Mabuza het gesê die bestuurder van die minibus moes by die teken stilgehou het, maar het aanhou ry op die enkelbaan-pad en reg van voor teen die vragmotor gebots. Volgens Mabuza is twee mense ernstig beseer terwyl vier mense ligte beserings opgedoen het. Vusi Shongwe, LUR vir gemeenskapsveiligheid in Mpumalanga, het sy meegevoel met die oorledenes se families betuig.